Un derbi osonenc amb l’orgull en joc - FutbolCatalunya.com\nPublicat 11 de maig de 2018 | per Redacció\nDAVID PALLAROLS @davidpallarols\nL’ambient a les grades manlleuenques en un derbi a la capital del Ter /FOTO: JORDI DE PLANELL\nAmbdós conjunts se citaran a la capital del Ter a partir de les 5 de la tarda per decidir, bàsicament, qui dels dos vol fer un pas endavant per intentar acabar la temporada en una millor posició que el seu etern rival. Tot i que manlleuencs i vigatans es troben a la zona alta de la taula -sisens i cinquens respectivament- empatats ambdós a 48 punts, ja no poden optar més enllà de la tercera plaça.\nEl líder del grup 1 de Primera Catalana, la FE Grama, es troba a només un punt d’aconseguir proclamar-se campió; i el segon classificat, el Manresa, també necessita puntuar en una de les tres jornades restants per assegurar la seva participació en la promoció a Tercera Divisió del proper mes de juny. Parlem doncs, d’un derbi en què només l’honor i l’orgull estaran en joc, tot i que no es voldrà perdre l’oportunitat de lluitar per la tercera posició de l’engraellat.\nAdéu a la dinàmica positiva\nFeia unes jornades, tot apuntava que el Vic arribaria al derbi amb opcions a tot. La dinàmica vigatana des de l’inici de la segona volta havia estat envejable. Els de Xevi Melero i Rafa Rodríguez van aconseguir una ratxa de 9 partits invictes, amb 5 victòries i 4 empats, uns números que els van catapultar fins a les primeres places i els van permetre somniar amb la promoció. Fins i tot van esdevenir el primer equip -en condició de local- en vèncer el líder (3-1) de manera èpica en un partit marcat per les baixes vigatanes amb només 12 jugadors disponibles. No obstant això, la més que polèmica derrota a Cardedeu (4-3) fa tot just dues setmanes, ha esvaït les opcions i il·lusions ausetanes.\nEl conjunt vigatà arriba al derbi després de caure derrotat a casa la setmana passada contra el Júpiter (1-2) i veient que en les últimes jornades una distància de fins a 8 punts amb l’etern rival s’ha vist capgirada. Els quadribarrats per la seva banda, porten 6 partits sense conèixer la derrota. A més, han aconseguit guanyar les tres últimes jornades, una ratxa inèdita aquesta temporada. Els de Nil Tomàs i Jordi Salvanyà van vèncer al cuer, la UE Castellar, la passada jornada (1-2).\nLa pólvora passa per quatre peces\nUn dels problemes que han presentat ambdós conjunts aquesta temporada és la falta de gol. El conjunt manlleuenc compta amb Martí Soler com a màxim anotador amb 10 dianes. Per sota d’aquest registre, Marc Vilà o Adrià Balagué són els següents amb 3 gols.\nL’afició vigatana va oferir un xou de colors al Municipal de Vic/FOTO: DAVID PALLAROLS\nPer la seva banda, l’atac vigatà té com a referència tres noms. Peque, que ha reaparegut amb èxit aquestes últimes jornades després d’una lesió -4 gols en els últims 3 partits-, compta amb un total de 10, els mateixos que el pitxitxi manlleuenc. En segon lloc, Fredi Juanes i Carles Roca s’aproximen amb 9 gols. En concret, aquest segon ha aconseguit aquesta temporada el seu millor registre des que vesteix la samarreta blanc-i-vermella.\n1-1 a Vic i 2-2 en l’últim precedent a Manlleu\nEl partit de la primera volta al feu vigatà va acabar amb empat a un gol. Ambdós equips van arribar també amb molta igualtat a la taula –el Manlleu superava només per dos punts els vigatans-, i així va quedar demostrat sobre el terreny de joc. La primera part va ser de domini local que, amb un gol de Fredi, va acabar amb victòria ausetana al descans. La segona part els papers es van intercanviar i el Manlleu va agafar les regnes del partit. Martí Soler va aconseguir igualar l’electrònic a falta d’un quart d’hora.\nD’altra banda i a territori manlleuenc, l’últim derbi de lliga es va viure l’any 2013 quan tots dos clubs militaven a Tercera Divisió. En aquella ocasió el partit va finalitzar també amb igualada al marcador (2-2).\nEls golejadors vigatans Fredi i Roca celebren el gol de l’anada / FOTO: DAVID PALLAROLS\nVic i Manlleu es retrobaran a la vora del Ter 5 anys després. La primera volta irregular va fer que els objectius de l’anterior derbi no anessin més enllà d’intentar derrotar el rival. En aquest cas, amb tota la feina ja feta per part dels dos equips, l’objectiu és acomiadar la temporada de la millor manera oferint una alegria als aficionats i intentar, si fos el cas, assolir la tercera plaça. Un cop acabat el derbi només restaran dues jornades i el més segur és que ja es començarà a pensar amb els objectius de l’any vinent i somniar amb el sempre desitjat retorn a categoria nacional.\nPublicat a Futbol Amateur, Titulars | Tagged Manlleu, Primera Catalana, Vic


El Congrés dels EUA aprova la llei que imposa límits a la NSA | Internacional | EL PAÍS Catalunya\nEl Congrés dels EUA aprova la llei que imposa límits a la NSA\nPer primera vegada des del 2001 es retalla el poder de l'agència d'espionatge electrònic\nWashington 3 JUN 2015 - 01:05\tCEST\nLa seu central de la NSA, als afores de Washington. SAUL LOEB AFP\nEl Congrés dels Estats Units ha aprovat aquest dimarts una llei que imposa límits a l'espionatge de la NSA (Agència de Seguretat Nacional). La reforma, adoptada després de dos dies de drama parlamentari, retalla, per primera vegada des dels atemptats del 2001, els poders de l'agència per controlar les comunicacions electròniques dels nord-americans. L'adopció de la nova llei també permet a les autoritats dels EUA reiniciar un programa de recopilació de dades telefòniques que va quedar en suspens en la matinada de dilluns.\nEl Senat va ratificar amb 67 vots a favor i 32 en contra la versió de la USA Freedom Act, adoptada a mitjan maig per la Cambra de Representants. El vot va arribar després d'una llarga jornada de debat. Fins a l'últim minut, els falcons van intentar introduir esmenes per suavitzar els controls a la NSA que la nova llei imposa.\nLes esmenes, promogudes entre d’altres pel líder del Senat, el republicà de Kentucky Mitch McConnell, van ser tombades. McConnell defensava les competències de la NSA i apel·lava a l'amenaça terrorista per rebutjar la reforma. El sector més crític amb la NSA, encapçalat per un altre republicà de Kentucky, el senador i aspirant presidencial Rand Paul, tampoc no va poder frenar la llei.\nUna vegada aprovada pel Senat i la Cambra de Representants, el president Barack Obama podia signar la llei. Obama era partidari d'una reforma que, per primera vegada en l'última dècada i mitja, intenta lligar els poders expansius de l'agència d'espionatge.\nLa USA Freedom Act, o Llei de la Llibertat dels EUA, busca un terme mitjà entre els defensors d'un espionatge opac i amb límits escassos, i els detractors absoluts de l'espionatge electrònic. Un element central de la llei és que retira a la NSA la capacitat d'emmagatzemar les dades sobre les trucades telefòniques de milions de nord-americans i col·loca aquestes dades en mans de les companyies telefòniques. Els espies podran accedir a aquestes dades cas a cas i amb autorització judicial prèvia.\nEl debat sobre la reforma de la NSA enfronta els partidaris de privilegiar la seguretat en la lluita contra els terroristes amb els defensors de les llibertats civils. És un debat antic que va revifar després dels atemptats de l'11 de setembre del 2001, en què van morir prop de tres mil persones i que van evidenciar la falta de coordinació de les agències d'espionatge nord-americanes.\nPerò en aquell moment, amb una sensació d'amenaça compartida per tota la societat nord-americana, pocs qüestionaven la necessitat de reforçar els poders de les agències d'espionatge, encara que el preu fos veure minvades les llibertats civils. Han passat gairebé 14 anys i les percepcions han canviat. L'11-S queda lluny, Ossama bin Laden, cervell dels atemptats, és mort i els EUA intenten deixar enrere les guerres que van començar després dels atacs.\nUn factor decisiu són les revelacions de l'analista Ed Snowden sobre l'espionatge de la NSA, el 2013. Sense aquelles revelacions possiblement la USA Freedom Act no existiria. Snowden va revelar el que, emparat per la secció 215 de la Patriot Act –una llei aprovada sota la commoció de l'11-S–, permetia a la NSA recopilar les llistes de trucades telefòniques, inclosos els números, l'hora i la durada de les trucades.\nUn problema afegit en el debat d'aquests dies és que la secció 215 va expirar en la mitjanit de diumenge a dilluns. En la matinada de dilluns, la NSA es va quedar sense autoritat per seguir recopilant dades, una circumstància que, segons l’Administració Obama, restava a les autoritats una eina clau davant el terrorisme.\nL'aprovació, dimarts, de la USA Freedom Act, resol el problema. Una vegada que Obama firmi la llei, la NSA recuperarà l'autoritat per emmagatzemar dades durant un període de transició de mig any. El lapse haurà estat d'uns dies. Al final d'aquest període, la USA Freedom Act preveu que les dades passin definitivament a les companyies telefòniques.


Enviaments i pagaments – Inter Club d'Escaldes\nL’enviament dels productes adquirits te un termini d’entrega de 10 dies laborables (de dilluns a divendres) des del dia del pagament. L’enviament es farà efectiu el primer divendres després del dia del pagament (excepte Andorra). En cas que el pagament sigui un divendres, quedarà pendent com màxim per al divendres següent (excepte Andorra).\nEls terminis d’entrega indicats són orientatius. Serà descomptat del termini d’entrega el temps que l’enviament pateixi algun retard per causa major, temes de Duana o qualsevol altre circumstància sobrevinguda que impedeixi la prestació normal del servei. L’entrega dels productes es realitzarà de dilluns a divendres, exceptuant els dies festius nacionals o locals a l’adreça d’entrega facilitada a excepció d’apartats de correus. Per tal efecte, simplement ha de proporcionar-nos l’adreça a la que estarà localitzable entre les 09:00 i les 19:00 per a que l’empresa de missatgeria pugui efectuar l’entrega.\nTot enviament es realitza a través de correu certificat amb número de seguiment que serà enviat per correu electrònic al comprador, per tal de saber en tot moment on es troba el seu paquet. En el supòsit que l’enviament causés despeses extraordinàries en els tràmits de duana del país de destí, es responsabilitat del comprador aportar la documentació (factura i/o justificant d’enviament), per tal de justificar la compra. Si s’ha de realitzar pagament de duana, serà SEMPRE a càrrec del comprador.\nNOTA: Únicament es pot indicar una adreça d’entrega, el client no podrà triar l’horari concret d’entrega ja que dependrà de la ruta definida pel transportista que tampoc trucarà als clients abans. Indicar una adreça incorrecta o incompleta pot causar que el paquet sigui retornat a l’Inter Club d’Escaldes, ocasionant costos addicionals que seran a càrrec del client. Per tant recomanem al client que l’adreça d’entrega proporcionada al realitzar la compra sigui completa i exacta. Un cop que la compra ha estat processada, ja no serà possible la modificació d’aquestes dades.\nUn retard a l’entrega respecte als terminis indicats no donarà dret al comprador exigir indemnització de cap tipus.\nAbans d’efectuar el seu pagament, Inter Club d’Escaldes generarà una propuesta de pagament que el client rebrà mitjançant correu electrònic o un SMS que suministra el sistema de pagament Paylink. Aquesta propuesta inclourà el preu dels products dins del carret de la compra més l’import de les despeses d’enviaments. El client assumeix les condicions de compra un cop completa el procés de pagament.\nA continuació el llistat de la tarifa plana d’enviament, per a la compra d’un producte.\nENVIAMENT A ANDORRA: GRATUÏT\nENVIAMENT A ESPANYA I FRANÇA: 10 EUROS.\nENVIAMENT A LA RESTA D’EUROPA: 20 EUROS.\nENVIAMENT ALS ESTATS UNITS I CANADÁ: 30 EUROS\nENVIAMENT A LA RESTA DEL MÓN: SEGONS TARIFA.


1936 | tabula rasa\nTag Archives for 1936\n/retrat de George Orwell amb gargots per Michael Daye/\n<<Several of them would have protested if they could have found the right arguments.>>\n/George Orwell. Animal Farm/\nFa anys i panys vaig fer un viatge a terres fineses amb persones que m’estimo molt. El primer dia de la nostra expedició vam pujar a un tren nocturn que des de Helsinki travessava tot el país fins a la línia del Cercle Polar Àrtic. Havent sopat i abans d’anar a provar la comoditat de les nostres lliteres mòbils, vam anar a fumar una cigarreta en una mena de peixera reclosa al darrer vagó del comboi. Dic peixera per no dir cambra de gas. Era un espai minúscul fet de vidre amb una sortida de fum al sostre que en realitat funcionava com un placebo. Les circumstàncies ens hi van fer conèixer un vailet i un home, ambdós finesos i amb ganes de xerrameca. Entre la densitat boirosa de l’aire que respiràvem tots sis en aquell espai tan estrafet, l’home, encuriosit amb la nostra presència, va encetar el diàleg i ens va explicar d’on venia i que ensenyava literatura anglesa a la Universitat. Nosaltres vam confessar-li que érem de vacances i que havíem vingut a conèixer la seva terra des de Barcelona, Catalunya. En saber que érem catalans els ulls se li van il·luminar i, sense pensar-s’ho, ens va etzibar: <<so, what do you think about George Orwell?>>. Desconcert absolut. No ens l’esperàvem, aquella pregunta, aquella unió de conceptes tan particular. Jo sabia que Orwell havia vingut a Barcelona amb motiu de la guerra i, és clar, que a la ciutat vella hi ha una plaça que duu el seu nom, tot i que tothom la coneix en realitat com la plaça del Tripi. Això darrer m’ho vaig quedar per mi: sempre he pensat que l’associació entre la plaça i l’escriptor de La rebel·lió dels animals (Animal Farm) que havia llegit a l’escola amb 14 anys era una mica estranya i artificial. La nit en què vam creuar el país dels 10.000 llacs va passar i l’endemà ens vam llevar ja a Rovaniemi, disposats a començar el nostre pelegrinatge. Però la resposta magra i maldestra que vam proporcionar al professor em va acompanyar durant tot el viatge i va venir amb mi de bracet cap a casa.\nHa passat el temps i he anat esborrant la meva ignorància sobre la vida de l’escriptor anglès. Vaig descobrir que no tan sols havia vingut a casa nostra, sinó que s’havia allistat com a milicià al Partit Obrer d’Unificació Marxista i havia combatut en una guerra d’una terra que, tot i les connexions polítiques i socials indestriables que compartia amb la resta d’Europa, tenia lloc a prou distància de casa seva. També que havia escrit un llibre sobre la seva experiència personal de la guerra civil a Catalunya i Aragó.\nAvui, de fet, fa setanta-cinc anys de la publicació d’Homenatge a Catalunya. Aquest i no un altre és el títol que va triar per explicar al món tot el que hi va viure des que va arribar a Barcelona el dia de Sant Esteve del 36 fins que, tocat per una bala al coll vora Osca l’any 37, va marxar al Marroc i a Anglaterra a recuperar la salut, mentre el POUM era associat a una conjura feixista internacional, perseguit i il·legalitzat per les controvèrsies entre les pròpies faccions comunistes. Orwell, que havia vingut a documentar-se sobre la complexa situació política, va agafar el fusell i es va fer seva, aquí i llavors, la lluita per unes idees en el temps de la por, l’horror, la sospita i l’odi.\nI el 1938 va dedicar un assaig a Catalunya i va explicar al món un bocí de la nostra història. M’agrada particularment el fet que fos un anglès l’autor d’un homenatge com aquest i no algú d’una altra provinença. De vegades, la història t’ofereix l’oportunitat de pagar deutes que vénen de lluny, adquirits amb més o menys consciència i responsabilitat. Encara no hem valorat prou el seu obsequi i no l’hem agraït tal i com es mereix. L’Andreu Barnils fa una reflexió molt lúcida del maltractament que hem inflingit a la memòria de l’escriptor. Parla de les facècies viscudes pel creador de 1984, envoltat de catalans, de la relació d’aquests fets reals amb la novel·la de ficció sobre la revolta d’unes bèsties de granja que va escriure a posteriori i pel qual és conegut arreu. Parla de tirans, de porcs, d’estalinisme, de traïcions, d’una plaça plena de les càmeres d’un Germà Gran que espia les persones i parla d’injustícia. Cap a Orwell, és clar. I cap als avantpassats. A la nostra història. I als nostres propis arguments. Sense records no hi ha bons arguments per reclamar justícia. I llavors la iniquitat et devora com els va passar als habitants de la granja.\nAvui, #diaOrwell, setanta-cinc anys després de la publicació del seu homenatge, he tornat a pensar en aquell professor de literatura del tren camí de Rovaniemi i en la seva pregunta. Ara no em sorprendria que un finès, amant i coneixedor de la literatura anglesa, em preguntés què en penso de George Orwell, donat que sóc barcelonina i catalana. Ans no li donaria cap resposta desconcertada, insegura, magra, indigna. Escric aquestes ratlles amb el convenciment que faig un modest i petit homenatge personal i esborro un deute que havia contret, fa anys, quan vaig creuar les terres fineses a la recerca d’un sol que gairebé no es ponia mai.\n25 Abril 2013 by lourdes ribé\tCategories: bíblia = els llibres, bestiari, homenatges, les coses de la polis\t| Etiquetes: #DiaOrwell, 10.000 llacs, 1936, 1937, 1938, 1984, Andreu Barnils, Anglaterra, Animal Farm, Aragó, Barcelona, Catalunya, Cercle Polar Àrtic, consciència, deute, estalinisme, ficció, George Orwell, Germà Gran, guerra civil, Helsinki, història, Homage to Catalonia, homenatge, Homenatge a Catalunya, horror, injustícia, La rebel·lió dels animals, literatura anglesa, Marroc, novel·la, odi, Osca, placebo, por, porcs, POUM, realitat, responsabilitat, Rovaniemi, Sant Esteve, sol, sospita, tirans, traïció


La campanya vol fomentar la cultura del disseny entre la comunitat escolar i estimular l'expressió creativa de l'alumnat\n• València és enguany la Capital Mundial del Disseny\nL'Ajuntament de València, a través de la regidoria d'Educació, ha obert el termini d'inscripció perquè els centres educatius de la ciutat participen a la XXVI Campanya “Per una Ciutat en Convivència”, una iniciativa dirigida a la població escolar per tal que reflexione al voltant de diferents temes i els plasmen en cartells que seran exposats al mobiliari urbà de la ciutat. Sota el lema “València Capital Mundial del Disseny 2022”, la regidoria d'Educació pretén, a la present edició, aportar la mirada de la infància i la joventut al nomenament de la nostra ciutat com a Capital Mundial del Disseny.\nLa campanya forma part de les accions que desenvolupa la Regidoria d’ Educació en la Xarxa de Ciutats Educadores. Entre els objectius està el de sensibilitzar la ciutadania a partir de dibuixos elaborats per l'alumnat dels centres educatius, potenciant una educació de valors humans i cívics en els diferents àmbits de la vida quotidiana. Enguany es pretén que l'alumnat reflexione sobre la importància que València es configure com a capital mundial del disseny i es potencie la mirada de l'alumnat al món del disseny.\nLa regidora d'Educació, Maite Ibáñez, ha explicat que “pretenem que la campanya servisca per sensibilitzar, visualitzar i fomentar la importància del disseny entre la comunitat educativa, i contribuïsca a reconèixer entre el nostre alumnat, la importància del disseny com a eina que afavoreix i potencia el desenvolupament i transformació de la ciutat”. Amb això, “incentivem que reflexionen sobre el disseny a través de les arts plàstiques, el resultat final de les quals és la realització de cartells que representen la importància del disseny per a la ciutat”. Els treballs s'exposaran per tota la ciutat, a través dels MUPIS, projectant i convocant la ciutadania a una reflexió comuna.\nIbáñez ha recordat que este curs s’ha oferit un nou taller amb el qual “es preten estimular la creativitat artística, fomentar el coneixement sobre el disseny valencià i visibilitzar-lo, ja que és important involucrar els centres educatius al full de ruta de la Capitalitat del Disseny, una oportunitat excel·lent per apropar el disseny a l'alumnat i reivindicar la importància de l'educació artística”. El període d´inscripció està obert fins al 4 de febrer, a través del web de la regidoria d´Educació, https://educacio-valencia.es/


Amparo Castillo: Les treballadores industrials de la Llíria del passat - La Veu de Llíria\nAmparo Castillo: Les treballadores industrials de la Llíria del passat\nAmparo Castillo: Les treballadores industrials…\n8 dies, 8 donesLi demanem a...Revista\nLes treballadores industrials de la Llíria del passat\nAmparo Castillo Mas\nL’origen del 8 de març com a Dia Internacional de les Dones està intrínsecament lligat al paper de les dones a les fàbriques tèxtils. L’agenda i quadern municipal per la Igualtat de Gènere 2021 de l’Ajuntament de Llíria fa al·lusió a l’essència de les reivindicacions històriques de les dones fabrils i és a més un homenatge a les llirianes que van ocupar l’espai públic a les fàbriques de la localitat al segle XX. Treballs de recerca com aquest son essencials perquè la nostra història com a ciutadania i com a poble no quede a l’oblit.\nPortada de l’agenda 2021\nDescosir la invisibilitat és gratificant però no és una tasca gaire fàcil. Els darrers anys amb la companyia de Joanjo Adrià i Montolio i Carles Asensi Torres estem portant endavant la recopilació de testimonis orals i la digitalització de fotografies i altres documents que permeten que la història recent del poble no es perda quan les generacions que ens precedeixen ja no estiguen i que a més estan a l’abast de totes i tots a l’Arxiu Municipal. Reivindicar el paper de les dones es un deute que la societat lliriana té amb un grup de la població que va aconseguir transformar la seua posició no sols a l’espai públic sinó també al privat i que es van convertir en referents per a les darreres generacions. Com s’indica al pròleg de l’agenda «mostrar la importància de les treballadores fabrils, il·luminar els espais que han ocupat i les feines que han realitzat, convertir-les en agents – i no pacients- dels canvis històrics dels dos darrers segles, no és cap concessió a les modes del present, sinó un profund acte de justícia».\nTant a l’agenda com al quadern municipal que es van presentar a la ciutadania el darrer mes de desembre, es plasma la història de huit fàbriques de la localitat on les dones com a mà d’obra tenien un pes fonamental en la producció i on destaca la vaga de treballadores de la fàbrica de Ríos l’any 1943 com a exemple de sororitat. Les fàbriques com a espai eren escenari de les desigualtats de classe, però també de les de gènere i per tant deuen ser estudiades amb les ulleres violeta posades. De cada una d’elles podem trobar un text explicatiu, la definició d’un concepte que permet a la persona que l’observa conèixer els termes més importants des de la perspectiva de gènere, i una il·lustració d’Anna Penya (Premi Nacional del Còmic 2018) que dona color i vida als records. Quan la regidora i l’agent d’igualtat de la localitat ens van reunir teníem clar el tema i les pautes de disseny del projecte que anàvem a seguir, és vam plantejar treballar-ne fins a dotze fàbriques, una per cada mes de l’any, però no va ser possible obtenir suficient informació de les següents empreses: Creaciones Edetà, bosses de mà de Jose García, Ca Matilde i el Mejicano.\nLes fàbriques que si es poden trobar a l’agenda estan ordenades per l’any en què van posar en marxa la seua producció. A continuació es mencionara de forma sintetitzada les característiques de cada fàbrica i el rol de les dones dintre d’aquestes.\nIl·lustració d’Anna Penya. Agenda Municipal per la Igualtat de Gènere 2021\nLa fàbrica de la Seda (1894-1940) és la primera factoria de la qual tenim constància. Va ser fundada per Francisco Cotanda Porcar. Les dones que treballaven a les seues instal·lacions rondaven el centenar enfront de la mitja dotzena d’homes. Els teixits que es confeccionaven requerien una gran habilitat ja, que eren molt delicats i la jornada laboral era de nou hores.\nArxiu Municipal de Llíria. Fons Carmen Escrig Blat\nLa fàbrica de conserves La Cervantina (1916-1929) d’Enrique Blat comptava amb una mà d’obra pràcticament femenina, el seu nombre de persones a la plantilla fluctuava segons l’època de l’any, però al llibre de L’Atzarosa vida d’Enrique Blat s’assenyala que van treballar quaranta dones i sols tres homes ( Enrique, el seu germà i un operari) a la plantilla.\nArxiu Municipal de Llíria. Fons Remedios Romero Fabra\nLa fàbrica d’espart de Cantó o més coneguda com Les Maces (1927-1966): es trobava ubicada a la zona del Canó i estava especialitzada a picar espart que es collia a les llomes de Llíria o procedents d’Hellín i es trenava per a fer espardenyes, cabassos i objectes semblants. Igual que amb La Cervantina la mà d’obra fluctuava al llarg de l’any, però podia arribar a màxims de 160 persones en plantilla. Les dones solien dur a terme les feines de trenat mentre que els homes es trobaven en la zona de picat.\nArxiu Municipal de Llíria. Fons Amparo Castillo Mas\nLa més coneguda per la població pel que va suposar com a motor de canvi urbanístic, demogràfic, econòmic i social i pel volum de la seua plantilla va ser la fàbrica de sacs dels germans Ríos Seguí (1929-1974). A les seues instal·lacions ubicades al Pla de l’Arc es confeccionaven sacs per a emmagatzemar i transportar productes agrícoles, ciment i altres materials, el que la diferencia de les fàbriques anteriorment mencionades és la introducció de la mecanització del procés de producció. Les dones estaven encarregades majoritàriament de les tasques de filat, teixit i acabat. La bretxa salarial de gènere ens indica que a Ríos el salari d’una treballadora representava al voltant d’un 60% o un 65% del que obtenia un home fent la mateixa tasca.\nArxiu Municipal de Llíria. Fons Matilde Montolio\nLa fàbrica de filats de llana de Rufino Badenes coneguda popularment com Les Mantes (1934-1959): la mà d’obra superava el centenar de persones i la factoria va arribar a treballar les vint- i – quatre hores del dia a conseqüència de l’augment de la demanda de madeixes de llana. La seua plantilla estava conformada majoritàriament per dones que atenien principalment les màquines de filar.\nLa fàbrica de mobles de Valero (1933-1988): va exportar mobles a tot el món. Josefina Valero (titular del negoci) és recordada per les persones que hem pogut entrevistar per haver estat una de les primeres dones de Llíria en conduir un cotxe i per vestir amb pantalons. Pel que respecta a la plantilla, les dones eren particularment abundants en la secció del poliment o la xapa.\nMadu (1959-2011) comptava amb una plantilla que va arribar a superar sobradament el mig centenar de persones, bona part d’elles eren dones. El que la feia singular era l’abundant ús del treball domèstic femení, ja que fases de la producció com la cosida de botons o les puntades decoratives es feien a la llar i es portaven una vegada confeccionats a la seu de la fàbrica ubicada a Reixuxeina.\nArxiu Municipal de Llíria.\nLa fàbrica de caixetes de fusta d’Alario i Aliaga coneguda com Les Caixetes (1960-1991) es produïen caixes per a embalar i transportar fruites i verdures. La plantilla oscil·lava al voltant de la trentena de persones i la meitat d’elles eren dones.\nFotografia de Dora Gorriz\nPer últim, la fàbrica de tèxtils texans Lois ( 1971-2008) va ser coneguda a mundialment i malgrat que no estava ubicada en Llíria va ser inclosa per el gran nombre de persones de Llíria que hi treballaven per la seua proximitat entre les poblacions. La seua plantilla ocupava un nombre important (més de mig miler) de treballadors i sobretot, de treballadores que feien la feina de tall i confecció de les peces.\nSaber d’on venim i qui som és un ingredient necessari per a reflexionar millor sobre on volem anar. Aprofite aquestes últimes paraules per dues coses per una banda, donar les gràcies a totes les persones que ens esteu acompanyant a fer possible aquest projecte d’investigació que està plasmant-se tant l’agenda municipal com el llibre de La fàbrica de Ríos: una indústria del passat llirià (1929-1974). Sense vosaltres no haguera sigut possible. I a vosaltres totes i cada una de les que heu treballat tant a les fàbriques, en amo o us heu ocupat de la llar i les tasques de cura, que sense ser conscients heu aconseguit canviar el destí de les darreres generacions. Gràcies!\nPor Josema de Miguel 2 marzo, 2021


Les ovelles recuperen territori | NacióRipollès\nLes ovelles recuperen territori\nDos ramats amb més de mil dues-centes ovelles van completar una travessa de tres dies entre Alpens i el pla d'Anyella, a Toses, que vol reivindicar el patrimoni del camí ramader i l'ofici de pastor\nper Arnau Urgell, 22 de juny de 2012 a les 08:40 |\nAquesta informació es va publicar originalment el 22 de juny de 2012 i, per tant, la informació que hi apareix fa referència a la data especificada.\nEl ramat en arribar al pla d'Anyella. Foto: Antoni Llagostera\nEl xiulet dels pastors, el so de les esquelles i els lladrucs dels gossos van esdevenir aquest dijous el paisatge sonor de les terres a mig camí d'Alpens i les Llosses. Una banda sonora vinculada a la transhumància de les ovelles que aquests dies ha revifat gràcies a la iniciativa del Centre d'Estudis Comarcals del Ripollès . Un primer ramat, que a l'hivern pastura al Lluçanès, va resseguir el camí ramader fins a les Llosses en la primera de les tres jornades on la calor va afectar l'avanç del ramat.\nEls camins ramaders han estat històricament una de les principals vies de comunicació entre les comarques de la plana i la muntanya. Tanmateix, el declivi del sector ramader –especialment el vinculat a la transhumància- i la construcció d'infraestructures de tot tipus els han anat condemnant a l'oblit. D'aquesta situació no se n'escapa el camí del Lluçanès que uneix aquesta subcomarca amb les muntanyes del Ripollès després que progressivament es vagin unint els diversos traçats provinents del Vallès, el Garraf, l'Alt Camp i el Penedès. Al Ripollès, el camí comença a les Llosses, provinent d'Alpens, passa pel terme de Gombrèn i acaba al pla d'Anyella, al terme de Toses, després de carenar per la partió amb Castellar de n'Hug (el Berguedà). Feia més d'una dècada que un ramat no el recorre íntegrament i, fins i tot, se n'havien perdut trams importants.\nLa reivindicació del camí ramader, que lidera Antoni Llagostera i el Centre d'Estudis Comarcals, va cristal·litzar aquest dijous amb l'inici d'una marxa que, en tres etapes, recorre els 37 quilòmetres que uneixen Alpens amb Toses. Els dos primers trams, entre Alpens i les Viles Xiques, a tocar de Montgrony, els fan amb les més de 400 ovelles d'en Carles i en Jordi Picas. En aquest punt, s'hi unirà el gran ramat d'en Joan Picas de cal Magnet de Campdevànol, de més de 800 ovelles, per completar la transhumància fins a les pastures del pla d'Anyella.\nLa primera nit, tants els pastors com els seus acompanyants, la van fer al Pujol de Llentes. Aquesta antiga casa de roturada servia tradicionalment com a punt de descans pels ramaders transhumants. El seu propietari, Josep Sagués, celebrava que després de quasi una dècada de restauració la masia recuperés per un dia la seva funció. Una altra de les ànimes de l'esdeveniment és en Llorenç Manso, veí de Sant Quirze i propietari d'una finca a les Llosses. Per un dia va tornar a experimentar l'ofici de pastor ja que ell havia fet la transhumància cinc dècades enrere. “Teníem un centenar d'ovelles però ens ajuntàvem amb quatre o cinc ramaders més i n'acabàvem pujant més de 1.000 fins al pla d'Anyella” explica.\nLa primera jornada de pas pel camí ramader no va ser fàcil. La calor va afectar les ovelles i, a banda, el ramat no coneixia el recorregut. Això es va notar especialment en l'ascens al coll del Soler, partió entre els termes d'Alpens i les Llosses. Els xais es van entemarrar –un verb que darrerament han recuperat els Randellaires- i no hi havia manera que passessin a l'altre vessant. Quan els pastors ho van aconseguir, el descens es va fer a tota velocitat talment com uns ciclistes que, en fila índia, baixen un port de muntanya.\nUna reivindicació d'un patrimoni\nLa voluntat dels organitzadors és que l'esdeveniment servei anualment per “reafirmar l'existència dels camins ramaders”. En aquest sentit, el president del Centre d'Estudis Comarcals considera que servirà tant perquè no es perdin com que se'n conegui la seva existència i, sobretot, “donar visibilitat a un sector que històricament havia tingut molta importància al Ripollès i que hores d'ara corre el risc d'extingir-se”.\nL'activitat també té una vessant acadèmica ja que és un curs de la Universitat d'Estiu de Vic. A més, ha estat seleccionat com un dels dotze Campus de Cultura Popular de Catalunya. Però més enllà d'això destaca l'objectiu de recuperar un element patrimonial com són les cabanes de pastors del pla d'Anyella. En aquest sentit, explica Llagostera, que a tots els participants se'ls ha demanat una contribució econòmica per col·laborar en una operació de micromecenatge per salvar aquests elements de mitjans del segle XIX –posats en valor pel Grup de Folkloristes de Ripoll- que amenacen ruïna.\nTota la informació al bloc de l'esdeveniment\nLes ovelles recorrent el camí ramader del Lluçanès. Foto: Arnau Urgell\nEl ramat baixant cap a Santa Maria de les Llosses. Foto: Arnau Urgell\nSocietat, transhumància, Lluçanès, Centre d'Estudis Comarcals del Ripollès, Alpens, Antoni Llagostera, ramaderia, pla d'Anyella


Modificació d’ordenances fiscals pel 2017 – Actualitat a Palau-saverdera\nBy Ajuntament de Palau-saverdera | 17 de Novembre de 2016\nL’Ajuntament de Palau-saverdera ha aprovat inicialment, amb els vots a favor de l’equip de govern (Gent de Palau-Acord Municipal i Alternativa per Tothom) i amb els vots en contra de CiU, la modificació de les ordenances fiscals per a l’exercici 2017.\nLes modificacions que s’han aprovat inicialment són les següents:\nORDENANÇA FISCAL NÚMERO 2: IBI\nEs redueix el tipus impositiu de l’IBI (Impost sobre Béns Immobles) per a béns urbans, que passa del 0,811% al 0,751%. Això s’ha fet, segons explica el regidor d’Hisenda, Guillermo Colomer (Alternativa per Tothom), per compensar la pujada de valors cadastrals que ve derivada de la regularització que fa el ministeri d’Hisenda i per aconseguir que els veïns del poble no acabin pagant més per aquest tribut.\nORDENANÇA FISCAL NÚMERO 3: IVTM\nS’elimina una bonificació del 50% de l’Impost de Vehicles de Tracció Mecànica (IVTM), que s’aplicava en el moment de fer la primera matriculació de turismes amb emissions de CO2 de menys de 120g per quilòmetre.\nORDENANÇA FISCAL NÚMERO 10: Llicències urbanístiques\nLa taxa que s’ha de pagar per construir un habitatge nou a Palau-saverdera passa de 1.250 euros a 1.500 euros, mentre que la taxa per a rehabilitacions integrals passa dels 575 euros que es cobren actualment als 450 euros que es cobraran l’any que ve. No es modifica la fiscalitat que fa referència a les obres menors.\nORDENANÇA FISCAL NÚMERO 11: Taxa de recollida d’escombraries\nS’elimina la taxa de 50 euros per a la recollida d’andròmines velles a domicili. Malgrat que s’elimina la taxa, l’Ajuntament continua oferint aquest servei i si necessiteu una recollida a domicili heu de telefonar al 972 55 23 37 i comunicar-ho. La recollida es fa els dimarts.\nORDENANÇA FISCAL NÚMERO 13: Taxa de cementiri\nS’incorpora una nova taxa que grava la concessió i transmissió de columbaris, en previsió de poder oferir aquest servei més endavant.\nORDENANÇA FISCAL NÚMERO 15: Piscina municipal\nLes modificacions de cara a l’estiu que ve són les següents:\nS’aplicarà la tarifa de tarda a partir de les 17h\nS’ha creat un abonament de 10 entrades per 19.40€\nS’aplicarà la tarifa juvenil per a menors de 18 anys.\nGaudiran d’una bonificació del 50% els majors de 60 anys.\nPodran sol·licitar abonament familiar els nuclis familiars amb fills menors de 18 anys. Quedaran exclosos els fills majors de 18 anys.\nORDENANÇA FISCAL NÚMERO 17: guals i ús d’equipaments\nGuals: sol·licitar un gual avui costa 37,95€ fixes, més 7,48€ per metre lineal i fer-ho l’any que ve costarà 45€ fixes, més 10€ per metre lineal.\nÚs d’equipaments: Sobre l’ús privatiu d’equipaments municipals, les taxes aprovades inicialment són les que mostra la taula següent. Tal com estableix la part de l’ordenança que no es modifica, estan exemptes de pagament d’aquestes taxes les entitats sense ànim de lucre:\nAquestes taxes no són definitives perquè només han estat aprovades inicialment. L’acord de Ple de 10 de novembre de 2016 d‘aprovació inicial de la modificació d’ordenances fiscals pel 2017 es troba en fase d’exposició al públic, per tal que pugueu presentar-hi al·legacions i el podeu consultar fent clic aquí. En el mateix document trobareu l’import vigent de les taxes que es modifiquen de cara a l’any que ve.\nTrobareu aquí totes les Ordenances Fiscals de l’any en curs.\nTrobareu aquí informació sobre l’aprovació inicial dels pressupostos, que també es va fer en el Ple de 10 de novembre de 2016.\n← Manteniment a la pista i al camp de futbol Pressupost d’1,7M d’euros per a l’any que ve →


EROSKI, scoop, posa a disposició dels clients del grup EROSKI la seva botiga a internet, EROSKI online, per tal que puguin gaudir d’aquest servei i adquirir els productes que s’hi ofereixen.\nLes condicions generals de compra que a continuació s’inclouen, i qualsevol altra condició particular que hi pugui haver per a la compra d'uns productes determinats, i que seran degudament mostrades, si escau, en les pantalles corresponents, constitueixen el marc normatiu regulador de cada contracte de compravenda de béns que es formalitzarà a través d’EROSKI online.\nAquestes condicions generals seran aplicables a la venda dels productes comercialitzats a través de les seccions: 1. Supermercat EROSKI online (alimentació i no alimentació); 2. Descans; 3. Electrònica; i 4. Electrodomèstics. L’accés es pot localitzar a la part inferior de la pàgina principal o d’inici d’aquesta web.\nL’usuari i/o client pot accedir directament a aquestes condicions generals i als termes i condicions d’ús de la web EROSKI online, a la política de privacitat i de galetes corresponent fent clic en els apartats que, degudament identificats, es poden trobar a la part inferior d'aquesta web.\nPel simple fet de navegar a través d’aquest lloc web, l’usuari i/o client n’accepta íntegrament i sense cap reserva el contingut. En cas de disconformitat, l’usuari i/o client haurà d’abandonar aquest lloc web.\nLes operacions de compra formalitzades a través d'aquest lloc web s'entendran fetes amb la societat EROSKI, scoop, o la societat del grup EROSKI titular de l'hipermercat/supermercat EROSKI que, per raons geogràfiques i proximitat al domicili del client/a, atengui la comanda realitzada pel client/a. La societat corresponent quedarà degudament identificada en la factura i també l'establiment comercial en qüestió que ha servit la comanda, amb indicació del seu número de telèfon per si calgués contactar-hi directament.\nAixí, les dades de les entitats venedores, en atenció a la ubicació geogràfica del client/a són les següents:\n(nom comercial: EROSKI)\ninscrita al foli 1.812, anotació 1a del llibre d’inscripció de societats cooperatives i altres agrupacions empresarials del registre de cooperatives d’euskadi, número d’inscripció 2003.0.088.\nmercamadrid, plataforma baixa, parcel·la b-2, carrer 21\ninscrita en el registre mercantil de madrid, tom 24.563, llibre 0, foli 95, full m- 432.276.\ninscrita en el registre mercantil de bizkaia, tom 3.624, foli 115, full núm. Bi-21.113.\ninscrita en el registre mercantil de bizkaia, tom 5.402, foli 16, full núm. Bi-43.950.\ncarrer de Casas de Miravete, nº22B, 1º-4\ninscrita en el registre mercantil de madrid, tom 39.255, foli 150, full M-709.664.\nVego supermercats, sau\n(nom comercial: EROSKI\ncarrer troncal, 22\ninscrita en el registre mercantil de pontevedra, llibre 577, foli 120, secció 8, full po-8.006, inscripció 1a.\nsense perjudici de la societat que, per la seva ubicació geogràfica, serveixi la comanda, a l’efecte de qualsevol comunicació relativa a les compres realitzades a través d’aquesta web, el client/a pot adreçar-se a:\nadreça electrònica: compraonline@EROSKI.es\nIgualment, fent clic a l’apartat “assistent virtual”, ubicat a la part inferior d’aquesta web, l’usuari i/o client podrà realitzar preguntes sobre EROSKI online que li seran respostes, pràcticament, de manera immediata.\nLes ofertes contingudes en aquesta web d'EROSKI online i els serveis prestats per les societats anteriorment indicades estan dirigides, únicament i exclusivament, a persones físiques, majors d’edat, o jurídiques que tinguin la consideració de consumidors o usuaris finals en atenció a la normativa vigent. (reial decret legislatiu 1/2007, de 16 de novembre). En conseqüència, qui no reuneixi els requisits anteriors no podrà adquirir productes a través d’aquesta web.\nAquesta web es troba adherida al programa confiança online.\n2. Identitat del titular de la web\nTal com s’ha indicat, les condicions generals de compra que a continuació s’inclouen, i qualsevol altra condició particular que hi pugui haver per a la compra d’uns productes determinats, i que seran degudament mostrades, si escau, en les pantalles corresponents, constitueixen el marc normatiu regulador de cada contracte de compravenda de béns que es formalitzarà a través d’aquesta web.\nAquestes condicions han estat elaborades de conformitat amb la normativa vigent en la matèria, entre d’altres, el reial decret 1/2007, de 16 de novembre, pel qual s’aprova el text refós de la llei general per a la defensa dels consumidors i usuaris i altres lleis complementàries i també la llei 34/2002, de serveis de la societat de la informació i de comerç electrònic i la llei 59/2003, de 19 de desembre, sobre signatura electrònica.\nAquestes condicions generals es troben disponibles en els idiomes que figuren a la part superior de la web. Se’n pot triar el que més convingui. Igualment, una vegada triat un idioma diferent de l’espanyol, la web podrà oferir informació en l’idioma triat.\nPer realitzar compres a EROSKI online cal que l’usuari, amb caràcter previ, s’hagi registrat en la web per mitjà d’un formulari al qual podrà accedir a través de l’enllaç que tindrà disponible en la web esmentada. Una vegada fet el registre, entre els serveis oferts per l’esmentada web es troba EROSKI online. Per fer compres a EROSKI online cal acceptar de manera expressa aquestes condicions generals de contractació.\nLes condicions generals, i qualsevol altra condició particular de compra que regiran, si escau, l’adquisició de productes i serveis oferts a EROSKI online, seran sempre les que estiguin vigents en el moment de la realització de cada comanda.\nEROSKI, scoop, podrà modificar en qualsevol moment aquestes condicions generals de compra respectant, en tot cas, els compromisos prèviament adquirits amb els seus clients. Aquestes modificacions seran publicades en la web d’EROSKI online a fi que puguin ser conegudes pels nous clients.\nEROSKI online es reserva el dret de donar de baixa i impedir l’accés als clients que mantinguin saldos deutors o impagats amb EROSKI, scoop, o qualsevol altra societat del grup EROSKI que els hagin subministrat productes.\n3. Compra de productes a EROSKI online\n3.1. Productes que s'ofereixen\nEROSKI online mostrarà en cada moment els productes a la venda amb les seves característiques i el seu preu de venda al públic en cada una de les seccions: 1. Supermercat EROSKI online (alimentació i no alimentació); 2. Terrassa i jardí; 3. Descans; 4. Electrònica; i 5. Electrodomèstics. EROSKI decideix quins productes ofereix als seus clients a través d’EROSKI online en cada moment.\nEROSKI decideix quins productes ofereix als seus clients a través d’EROSKI online en cada moment.\nD’aquesta manera, EROSKI podrà afegir referències al catàleg de productes que ofereix a EROSKI online, o suprimir-les, respectant en qualsevol cas les comandes realitzades amb anterioritat o la durada de campanyes o ofertes concretes que ja tingui compromeses.\nDe conformitat amb allò que s’ha establert en la legislació vigent, està prohibida la venda o el servei de begudes alcohòliques a menors a través d’aquesta web. Igualment, en compliment de la normativa vigent, no podran lliurar-se begudes alcohòliques entre les 22:00 i les 10:00 hores.\n3.2. Indicació del preu\nEROSKI online indicarà el preu de venda al públic de cada producte, impostos inclosos, i també, si escau, el preu per unitat de mesura corresponent. Així mateix, indicarà separadament, si escau, el preu per als clients socis del programa de fidelització EROSKI club.\n3.3. Compra mínima\nA EROSKI online no hi ha compra mínima.\nNo obstant això, al supermercat EROSKI online l’import total de cada acte de compra (comanda) no podrà excedir 500 € (sis-cents euros) o 61 (dues-centes) unitats de cada producte. Això no obsta perquè un mateix client pugui fer diversos actes de compra i excedir els imports indicats.\nEn les seccions de terrassa i jardí, descans, electrònica i electrodomèstics l’import total de cada acte de compra (comanda) no podrà excedir 3.500 € (tres mil cinc-cents euros). Això no obsta perquè un mateix client pugui fer diversos actes de compra i excedir els imports indicats.\n3.4.1. Supermercat EROSKI online.\nEROSKI online no serveix arreu d’espanya. Abans de fer la comanda cal verificar primerament que EROSKI online serveix en la zona de residència introduint el codi postal en la casella corresponent.\nCom en un supermercat normal, la disponibilitat dels productes dependrà de la demanda dels clients i, en conseqüència, podria donar-se el cas que en preparar la comanda el producte sol·licitat estigui esgotat. Per això, en fer la comanda al supermercat EROSKI online, el client/a pot marcar si vol que, en el cas que un o més dels productes sol·licitats estiguin esgotats, EROSKI els substitueixi per uns altres de manera automàtica.\nEl producte substitutiu serà de qualitat igual o superior que el producte exhaurit. En el cas que el substitutiu contingui la mateixa quantitat de producte que l’esgotat, el primer serà subministrat al mateix preu/condicions que el segon, o al del més barat dels dos en el cas que el preu del producte substitutiu fos inferior.\nEn el cas que per les seves característiques, el substitutiu contingui més o menys quantitat de producte que l’esgotat, es prendrà el preu per unitat de mesura del més barat dels dos i s’aplicarà aquest preu a la quantitat real del producte realment subministrat.\nPer als productes frescos de pes variable, a causa de les oscil·lacions del mercat d’aliments frescos, els preus poden presentar variacions d’un dia per l’altre. En aquest cas, EROSKI contactarà amb el client/a per demanar-li l’acceptació del producte substitutiu i el preu que s’aplicarà.\nEn aquest cas, s’aplicarà el preu que estigui publicat en la web el dia del lliurament i recepció de la comanda.\nEls productes substitutius seran lliurats al client de manera separada en una bossa groga perquè pugui identificar-los degudament en el moment de rebre'ls i per facilitar-ne la devolució en cas que no els vulgui, de conformitat amb el que estableix l’apartat 5 següent per als casos en els quals client no hagi marcat l’opció que EROSKI li substitueixi automàticament el producte esgotat per un altre, l’establiment es posarà sempre en contacte amb el client/a per proposar-li la substitució i si no s'hi contacta no es farà cap substitució.\n3.4.2. Terrassa i jardí; descans; electrònica i electrodomèstics.\nDurant la gestió de la comanda, en cas de no disposar del producte comprat el client/a serà avisat per via telefònica per tal d'indicar-ne la manca de disponibilitat i per intentar buscar-hi una solució.\n3.5. Despeses d'enviament\n3.5.1. Supermercat EROSKI online.\nLes despeses per manipulació, embalatge, conservació, transport i lliurament de cada comanda del supermercat EROSKI online oscil·len entre 3,95 i 6,95 euros en atenció a la franja horària que el client/a triï, d’entre les disponibles, per rebre la comanda. Cal tenir en compte que, d'acord amb el volum de clients, és possible que algunes franges horàries no estiguin disponibles en dies concrets.\nEl quadre de franges horàries de lliurament disponible es pot veure quan el client/a accedeix al pas per caixa i sempre prèviament a la formalització de la comanda.\nEn conseqüència, el client/a sap amb caràcter previ a la finalització del procés de compra a quant pugen les despeses d'enviament i les accepta expressament.\nIgualment, el supermercat EROSKI online disposa de dos serveis nous:\n• El servei click&drive, en el qual el client/a pot fer la compra a través de la web del supermercat EROSKI online i recollir-la personalment en l'espai dissenyat a aquest efecte en els punts de venda assignats, en la franja horària prèviament acordada.\nEn el cas que la comanda realitzada sigui inferior a 30 euros, el servei té un cost de 3 euros. Per a comandes superiors a 30 euros, el servei és gratuït.\n• El servei click&collect, en el qual el client/a pot fer la compra a través de la web del supermercat EROSKI online i recollir-la personalment a l'establiment esmentat en la franja horària prèviament acordada.\nEl cost d’enviament és de 5,98 euros per a comandes inferiors a 200 euros. Si la comanda és superior a 200 euros l’enviament és gratuït.\nEl cost d’enviament e´s de 5,98 € (excepte en grans electrodomèstics, televisors i microones, que és de 9 €) i la recollida de l’aparell utilitzat o la posada en marxa del gran electrodomèstic és de 19 €. La recollida a la botiga és gratuïta.\nEl cost d’enviament per a grans electrodomèstics és de 9 €; i si vols que recullin l’aparell utilitzat i/o que posin en marxa el gran electrodomèstic, és de 19 €.\nL’opció de recollida a la botiga és gratuïta.\n3.6. Confirmació de la comanda\nEl client/a confirmarà la comanda realitzada clicant “continua” dins del procés de pagament. El botó estarà degudament identificat amb la llegenda comanda amb obligació de pagament a fi que el client/a tingui coneixement dels compromisos que adquireix.\nA partir d’aquesta confirmació la comanda és ferma i definitiva (sense perjudici del que s’assenyala a aquest efecte en l’apartat 3.4 anterior), quedarà registrat de forma automàtica i EROSKI, scoop, i/o la societat del grup EROSKI corresponent, anteriorment mencionades, procedirà a fer-ne el lliurament.\nEl registre automàtic de la comanda realitzada té valor de prova quant a la seva naturalesa, contingut i data. La confirmació de la comanda per part del client/a comporta l’acceptació dels preus, la descripció dels productes oferts, despeses de lliurament i la resta de condicions de venda del producte, que estan recollides en aquest document. Una vegada finalitzat el procés de compra, el sistema confirmarà al client la comanda realitzada per mitjà d’una captura de pantalla. Aquesta confirmació serà igualment remesa a l’adreça de correu electrònic facilitada en registrar-se.\nLa confirmació de comanda i el comprovant de compra (impressió que en fa l’usuari) no tindran validesa com a factura.\nEl tiquet corresponent s’adjuntarà a la comanda en qüestió i serà lliurada juntament amb la comanda.\n3.7. Seguiment de la comanda\nEl client/a podrà conèixer en cada moment l’estat de la seva comanda.\nPer a això, EROSKI online posa a la seva disposició els següents telèfons d’atenció al client: 944050514\nTambé podrà contactar amb EROSKI online a través de l'adreça de correu electrònic: compraonline@EROSKI.es\n3.8. Lliurament de la comanda. Terminis\n3.8.1. Supermercat EROSKI online.\nTal com s’ha indicat anteriorment, EROSKI online no serveix arreu d’espanya. Abans de fer la comanda cal verificar primerament que EROSKI online serveix en la zona de residència introduint el codi postal en la casella corresponent.\nLa comanda serà lliurada al client/a, preferiblement, en persona, en l’adreça que ha indicat.\nSi el client/a no pot ser al seu domicili el dia i la franja horària triats per efectuar la recepció, haurà de posar-se en contacte amb el servei d’atenció al client d’EROSKI online per acordar un altre dia i franja horària de lliurament.\n(tel. 944050514, o adreça electrònica: compraonline@EROSKI.es)\nEn defecte de l’anterior, la comanda serà lliurada a la persona, major d’edat, que en el moment del lliurament es trobi en el domicili indicat. El client/a autoritza expressament EROSKI online a lliurar la comanda a favor seu. El receptor de la comanda haurà de firmar l’albarà de lliurament corresponent, consignant-hi el seu nom i dni o similar (i mostrar-lo al personal encarregat del repartiment) que implica la conformitat amb els productes rebuts, tant pel que fa a la quantitat com a la qualitat i l’estat en què es troben.\nA aquest efecte, el receptor podrà revisar la comanda tant com vulgui en el moment de la recepció a fi de mostrar la seva conformitat. En el cas que no estigui completa, haurà de fer-ho constar expressament en l’albarà de lliurament corresponent.\nEn el cas que, per al supermercat EROSKI online, es vulgui rebutjar algun producte en aplicació del que disposa l’apartat 3.4.1 anterior o perquè està manifestament deteriorat o pateixi manifestament algun defecte de qualitat, caldrà procedir igualment segons allò que s’ha indicat en el paràgraf anterior.\nEn conseqüència, EROSKI, scoop, procedirà a la regularització del preu de la comanda i a l’abonament, si s’escau, de l’import corresponent. Si ho amb posterioritat a la recepció de la comanda, disposarà d’un termini de 48 hores des del lliurament. (tel. 944050514, o adreça electrònica: compraonline@EROSKI.es) no s’atendran reclamacions posteriors per aquests motius excepte en aquells casos en què sigui aplicable el que disposen els apartats 5 i 6 següents.\nEl repartidor lliurarà un albarà/tiquet de compra/factura que el comprador haurà de signar.\n3.8.2. Terrassa i jardí.\nEl nostre compromís és servir la comanda en 7 dies hàbils. El termini de lliurament de cada producte s’especifica en la fitxa tècnica disponible en la web. En tot cas queden exclosos del còmput els dissabtes, diumenges i festius. En alguns productes, ateses les seves característiques, hi pot haver algun tipus de demora en el lliurament.\nEs realitza un sol lliurament per comanda a l’adreça designada pel client/a d’entre les que consten registrades en la web per a aquelles comandes que contenen més d’un producte es pren com a termini de lliurament el superior d’entre els productes seleccionats.\nEn casos excepcionals es realitzaran diversos lliuraments, segons petició expressa del client/a.\nQuan la comanda estigui preparada per servir-la, ens posarem en contacte amb el client/a per acordar el dia i l’hora en què prefereix rebre la comanda. Podrà ser lliurada al domicili de dilluns a divendres (excepte festius) segons l’horari acordat. Si no ha de ser al domicili en la data i l’hora acordades cal posar-se en contacte amb el servei d’atenció al client (telèfon: 944050514, adreça electrònica: compraonline@EROSKI.es) per tal d’acordar una altra hora o dia de lliurament. De la mateixa manera es procedirà per al cas que EROSKI online no pugui lliurar el producte o els productes en la data i l’hora acordades.\nLa comanda serà lliurada a la persona titular de la targeta utilitzada a l’hora de formalitzar la comanda. El repartidor farà lliurament d’un albarà/tiquet de compra i el receptor hi haurà d’anotar el seu dni i signar-lo per donar-hi la conformitat.\nPer a qualsevol reclamació després del lliurament, cal posar-se en contacte amb el servei d’atenció al client (telèfon: 944050514, adreça electrònica: compraonline@EROSKI.es)\nEl servei de lliurement inclou la península, les balears, les illes canàries i ceuta. El nostre compromís és servir la comanda, de manera orientativa, en 7 o 15 dies hàbils. (per a les illes canàries i ceuta aquest termini podrà ser superior) el termini de lliurament de cada producte s'especifica en la fitxa tècnica disponible a la web. En tot cas queden exclosos del còmput els dissabtes, diumenges i festius. En alguns productes, ateses les seves característiques, hi pot haver algun tipus de demora en el lliurament.\nQuan la comanda estigui preparada per servir-la, un dia abans del lliurament, ens posarem en contacte amb el client/a per acordar l’hora en què prefereix rebre la comanda. Podrà ser lliurada al domicili de dilluns a divendres (excepte festius) segons l’horari acordat. Si no ha de ser al domicili en la data i l’hora acordades cal posar-se en contacte amb el servei d’atenció al client (telèfon: 944050514, adreça electrònica: compraonline@EROSKI.es) per tal d’acordar una altra hora o dia de lliurament. De la mateixa manera es procedirà per al cas que EROSKI online no pugui lliurar el producte o els productes en la data i l’hora acordades.\n3.8.4. Electrònica i electrodomèstics\nEl nostre desig és servir la comanda amb la màxima brevetat. Tot i això, el termini de lliurament serà, de manera orientativa, de 15 a 30 dies hàbils. En tot cas queden exclosos del còmput els dissabtes, diumenges i festius. En alguns productes, ateses les seves característiques, hi pot haver algun tipus de demora en el lliurament\nQuan la comanda estigui a punt, es remetrà al domicili del client/a. Podrà ser lliurada al domicili de dilluns a divendres (excepte festius) segons l’horari acordat. Si no ha de ser al domicili en la data i l’hora acordades cal posar-se en contacte amb el servei d’atenció al client (telèfon: 944050514, adreça electrònica: compraonline@EROSKI.es) per tal d’acordar una altra hora o dia de lliurament. De la mateixa manera es procedirà per al cas que EROSKI online no pugui lliurar el producte o els productes en la data i l’hora acordades.\nEn el cas de comandes per recollir a la botiga, serà el centre qui es posarà en contacte amb el client/a perquè passi a recollir-la.\nLa comanda serà lliurada al client/a en persona, en l’adreça que ha indicat.\nEn el cas de les comandes per recollir a la botiga, la comanda haurà de recollir-les la persona titular que ha realitzat la compra.\n3.9. Horaris de lliurament de les comandes.\n3.9.1. Supermercat EROSKI online.\nLa comanda podrà ser lliurada en el domicili indicat pel client/a de dilluns a dissabtes (excepte festius) el dia i la franja horària triada en formalitzar la comanda. Pot ser que no totes les franges horàries estiguin disponibles al moment de fer una comanda, de manera que el client/a haurà de triar aquella franja horària disponible que més li convingui. L’horari de lliurament de comandes es pot veure afectat per la normativa municipal sobre trànsit rodat en determinades zones d’algunes localitats que limita el trànsit de vehicles a horaris específics.\n3.9.2. Terrassa i jardí, descans, electrònica i electrodomèstics.\nEl que s'hagi acordat amb el client/a.\n3.10. Acreditació d'operacions.\nL’acceptació de la comanda per part d’EROSKI online i les informacions relatives a qualsevol operació efectuada a partir del número de comanda corresponent i la resta de documentació generada seran emmagatzemades i arxivades, i serviran de prova en cas de litigi.\nEn tots els casos, el subministrament en línia del número de targeta de pagament i la validació final de la comanda valdran com a prova de la integritat de la comanda esmentada i produiran l’exigibilitat de les sumes degudes per la comanda dels articles sol·licitats. Aquesta validació tindrà valor de signatura i acceptació expressa de totes les operacions efectuades en EROSKI online.\n3.11. Els meus productes comprats a la botiga i en línia.\nEn l’apartat els meus productes comprats a la botiga i en línia s’agrupen tots els productes comprats pel client/a:\nEls productes dels últims 3 mesos comprats pel client/a en les botigues de la xarxa comercial del grup EROSKI i disponibles en el centre preparador de la comanda en línia en el dia de la consulta.\nEls productes comprats pel client/a durant els últims 6 mesos en la botiga en línia i disponibles al centre preparador de la comanda en línia el dia de la consulta.\n4. Pagament de la compra\nLes modalitats de pagament són les següents:\n4.1.- Targeta de crèdit EROSKI club\nPagant amb targeta de crèdit EROSKI podràs finançar les teves compres GRATUÏTAMENT i SENSE comissions TAE 0% en els terminis següents:\n3 mesos: per a compres des de 90 € TAE 0 %\n10 mesos: per a compres des de 199 € TAE 0 %\nxx mesos: per a compres des de xxx € TAE 0 %\nNomés es mostraran les modalitats de finançament vigents\n4.2. Altres targetes: visa, mastercard, visa electrón i maestro\nEl client/a ha de facilitar en línia el número de targeta al moment de realitzar cada transacció.\nIgualment, si ho desitja, el client/a en el moment de fer el registre, podrà registrar en el sistema informàtic d’EROSKI online el número de targeta, a fi que pugui ser utilitzada en comandes posteriors sense necessitat d’introduir novament les dades. El client/a podrà modificar el mitjà de pagament en qualsevol moment. Igualment, aquest número pot ser proporcionat per telèfon trucant al 944050514.\n4.3. Targeta travel club\nSi el client/a és titular d’una targeta travel club podrà acumular els punts travel corresponents a les seves compres. L’acumulació dels punts travel s’aplicarà automàticament en l’elecció dels productes que continguin punts extra i/o per l’import total de la comanda sempre que es compleixin les condicions.\nFinalment, el client/a podrà pagar les compres amb punts travel. Per fer-ho cal seguir les indicacions que es facilitaran a la pàgina de pagament.\n4.4. Targeta EROSKI club\nEls titulars de la targeta EROSKI club podran abonar les compres, totalment o parcialment, amb la targeta EROSKI club amb el saldo acumulat de què disposi en cada moment. El client/a també podrà pagar les compres amb punts travel. Per fer-ho cal seguir les indicacions que es facilitaran a la pàgina de pagament.\nDe la mateixa manera, podrà acumular els punts travel corresponents a les compres que realitzi. L’acumulació dels punts travel s’aplicarà automàticament en l’elecció dels productes que continguin punts extra i/o per l’import total de la comanda sempre que es compleixin les condicions.\n4.5. Seguretat en les transaccions\nEROSKI, scoop, segueix una política de seguretat estricta en les transaccions comercials a través de sistemes electrònics, els principis de les quals es recullen en l’apartat corresponent de l’avís legal.\nDes del mes de juliol de 2012 s’ha posat en marxa el protocol de pagament segur (puce) o servei de compra electrònica segura que és un sistema que verifica que la persona que efectua el pagament d’una compra en línia és la propietària de la targeta de crèdit utilitzada. Per a això, cal que activi la targeta de crèdit o dèbit. El procés és molt senzill i no té cap cost. Cal anar al banc i demanar l’activació del servei de compra electrònica segura en la targeta. En alguns bancs, fins i tot és possible fer-ho en línia.\nA l’hora de fer el pagament amb el servei de compra electrònica segura cal seguir els passos següents:\nCal introduir el número de la targeta, la data de caducitat i el codi de seguretat (els tres dígits del revers a visa i mastercard i 4 dígits de l'anvers a american express).\nCada entitat utilitzar el seu sistema propi per verificar la titularitat de la targeta. Cada banc en donarà la informació adient. La majoria envia una clau per sms al telèfon associat a la targeta. No cal memoritzar-la, ja que la clau canvia en cada operació.\nCal introduir la clau que s’ha rebut.\nQuan el sistema verifiqui la titularitat de la targeta, validarà les dades i informarà de la confirmació del pagament.\nAmb la posada en marxa del protocol puce el cobrament de la comanda es produirà el mateix dia del lliurament. En el cas que es produeixi una devolució, s’abonarà l’import en la targeta tan ràpidament com sigui possible i sempre dins dels terminis legalment previstos, si s’escau.\nEl client/a té dret a desistir totalment o parcialment de les compres fetes a EROSKI online en un termini màxim de 14 dies naturals sense necessitat de justificació.\nEl termini de desistiment expirarà als 14 dies naturals del dia que el client/a o un tercer indicat pel client/a, diferent del transportista, hagi adquirit la possessió material dels béns de la comanda o, en cas de lliuraments parcials d’una mateixa comanda, el dia que el client/a o un tercer indicat pel client/a, diferent del transportista, hagi adquirit la possessió material de l’últim dels béns d’una comanda.\nPer exercir el dret de desistiment, caldrà notificar la decisió de desistir del contracte a través d’una declaració inequívoca (per exemple, una carta enviada per correu postal o correu electrònic) adreçada a:\nEs pot utilitzar el model de formulari de desistiment que figura al final d’aquest apartat, encara que el seu ús no és obligatori.\nPer complir amb el termini de desistiment previst, només cal que la comunicació relativa a l’exercici per la seva banda d’aquest dret sigui enviada abans que venci el termini.\nEls béns per retornar estaran, sempre i en tot cas, sense usar, excepte el que disposa l’article 79 del reial decret 1/2007, de 16 de novembre.\nDe conformitat amb la legalitat vigent (article 103 del r. D. Legislatiu 1/2007, de 16 de novembre), l’anterior no serà aplicable, entre d’altres supòsits, a:\n• Béns que es puguin deteriorar o caducar amb rapidesa, productes oberts i/o consumits parcialment.\n• Béns precintats que no siguin aptes per a ser retornats per raons de protecció de la salut o d’higiene i que hagin estat desprecintats després del lliurament. (a tall d'exemple: roba interior, banyadors, matalassos, etc.)\n• Béns que després del lliurament i tenint en compte la seva naturalesa s’hagin mesclat de forma indissociable amb altres béns.\n• Enregistraments sonors o de vídeo precintats o de programes informàtics precintats que hagin estat desprecintats pel consumidor i usuari després del lliurament. El mateix criteri s’aplicarà als llibres.\n• Béns confeccionats d’acord amb les especificacions del consumidor i usuari o clarament personalitzats.\n• Premsa diària, publicacions periòdiques o revistes, amb l’excepció dels contractes de subscripció per al subministrament d’aquestes publicacions.\nTambé podrà desistir parcialment del seu contracte de compravenda.\nEn cas de desistiment per la seva banda, EROSKI, scoop, li tornarà l’import de la compra de la qual desisteix incloses les despeses de lliurament (amb l’excepció de les despeses addicionals resultants de l’elecció per la seva banda d’una modalitat de lliurament diferent de la modalitat menys costosa de lliurament ordinària oferta) sense cap demora indeguda i, en tot cas, com a màxim en 14 dies naturals a partir de la data en què se’ns informi de la decisió de desistir d’aquest contracte.\nEROSKI, scoop, procedirà a efectuar el reemborsament utilitzant el mateix mitjà de pagament utilitzat per a la transacció inicial, llevat que s’hagi disposat de manera expressa el contrari. En tot cas, no incorrerà en cap despesa com a conseqüència del reemborsament.\nEl client/a haurà d’assumir, si escau, el cost directe de devolució dels béns.\nEl client/a haurà de tornar o lliurar directament els béns en l’establiment comercial que constarà degudament indicat en el tiquet de compra rebuda (cal revisar la documentació que s’adjunta a la comanda) sense cap demora indeguda i, en tot cas, com a màxim en el termini de 14 dies naturals a partir de la data en què es comuniqui la decisió de desistiment del contracte.\nEs considerarà complert el termini si efectua la devolució dels béns abans que hagi conclòs el termini.\nEn cas contrari, s’entendrà que el seu dret a desistir ha decaigut.\nModel de dret de desistiment\nPer la present, el senyor/la senyora __________________________, major d’edat, amb dni __________________ i amb domicili en ____________________ comunico que desisteixo del contracte de compravenda del producte/s següent/s: (en el cas que sigui la compra sencera, cal indicar tot)\n– comanda número _____________, rebuda el _______________\n– signatura del consumidor i usuari.\n6. Garantia dels productes\nEn matèria de garanties i servei postvenda, EROSKI, scoop, en la seva condició de venedor, respondrà enfront del client/a en els termes que preveu el reial decret 1/2007, de 16 de novembre, pel qual s’aprova el text refós de la llei general per a la defensa dels consumidors i usuaris i altres lleis complementàries.\nCom disposa aquesta norma, el consumidor i usuari té dret a la reparació del producte, a la seva substitució, a la rebaixa del preu o a la resolució del contracte de conformitat amb el que disposa el text legal esmentat.\nSi el producte no està conforme amb el contracte, el consumidor i usuari podrà optar entre exigir la reparació o la substitució del producte, llevat que una d’aquestes dues opcions resulti objectivament impossible o desproporcionada. Seran gratuïtes per al consumidor i usuari.\nSi conclosa la reparació i lliurat el producte, continua sent no conforme amb el contracte, el consumidor i usuari podrà exigir la substitució del producte (llevat que aquesta opció resulti desproporcionada), la rebaixa del preu o la resolució del contracte en els termes que preveu aquest capítol.\nDe la mateixa manera, si la substitució no aconsegueix posar el producte de conformitat amb el contracte, el consumidor i usuari podrà exigir la reparació del producte (llevat que aquesta opció resulti desproporcionada), la rebaixa del preu o la resolució del contracte en els termes que preveu la norma.\nLa rebaixa del preu i la resolució del contracte procediran a elecció del consumidor i usuari, quan no pugui exigir la reparació o la substitució i en els casos en què no s’hagin dut a terme en termini raonable o sense més inconvenients per al consumidor i usuari.\nLa resolució no procedirà quan la falta de conformitat sigui de poca importància. La rebaixa del preu serà proporcional a la diferència entre el valor que el producte tenia en el moment del lliurament si hagués estat conforme amb el contracte i el valor que el producte efectivament lliurada tenia en el moment del lliurament.\nEROSKI, scoop, respon de les faltes de conformitat que es manifestin en un termini de dos anys des del lliurament. El consumidor i usuari haurà d’informar el venedor de la falta de conformitat en el termini de dos mesos des que en va tenir coneixement.\nEl que s’ha disposat en aquestes condicions generals de cap manera no contradirà allò que s’ha disposat en la norma, que prevaldrà en tot cas.\n7. Recollida de Aparell\nSegons el Reial decret 110/2015, EROSKI es fa càrrec de la recollida gratuïta d’un RAEE de tipus equivalent o que faci les mateixes funcions que el que s’hagi adquirit a la botiga en línia. En el moment del lliurament de l’aparell comprat, si el client ho sol·licita, es recollirà l’aparell equivalent.\nA aquest respecte cal consultar la política de privacitat i de galetes corresponent que, degudament identificada, es pot trobar a la part inferior de la pàgina principal.\nAquest contracte es regirà per la legislació espanyola que serà aplicable en allò que no es disposa en aquest contracte en matèria d’interpretació, validesa i execució. Qualsevol controvèrsia derivades de la contractació de productes a través d’aquesta web seran sotmeses als òrgans jurisdiccionals competents determinats per la llei.\nCondicions específiques per a comandes servides a gibraltar: rotunda holdings limited comercialitza sota el nom comercial EROSKI city i és franquiciada de cesosa supermercat sl.


Guerra Armenia-Azerbayan: Descens als inferns del Caucas Guerra Armenia-Azerbayan: Descens als inferns del Caucas\nGuerra Armenia-Azerbayan: Descens als inferns del Caucas\nArmenia / Stefano Bolognini\nEl passat 2 d’abril esclatà la guerra en un dels territoris més conflictius d’ençà de la descomposició de la Unió Soviètica, el Nagorno-Karabaj, de població majoritàriament armènia però lligat per la legalitat internacional a l’Azerbaidjan. Si bé els incidents fronterers entre les tropes armènies i àzeris no han estat excepcionals en els darrers 20 anys, aquest cop el balanç ha estat molt més destructiu amb 30 soldats i 1 nen morts, 200 ferits, un helicòpter del Karabaj abatut i possiblement més d’un tanc armeni. Immediatament les forces armades dels dos països es van mobilitzar cap a les fronteres, mentre els seus estats aliats es pronunciaven al respecte. Rússia, amic del govern armeni, demanava un alto al foc; mentre que el president Erdogan de Turquia declarava el seu suport polític a l’Azerbaidjan. Quina raó pot haver-hi ara per a posar fi a un alto al foc que s’havia mantingut relativament estable durant quasi 20 anys? I si finalment els exèrcits dels dos estats continuen les seves agressions, hi ha cap possibilitat que el conflicte vagi més enllà del Nagorno-Karabaj?\nCom molts altres conflictes de la regió, aquest podria tenir el seu origen en la descomposició dels imperis arran de la Primera Guerra Mundial (1914-1918) i en la construcció artificial d’Estats-Nació. El poble armeni, repartit tradicionalment entre els imperis rus i otomà, patí una important persecució per part de les autoritats otomanes el 1915 (podríem parlar de genocidi) fins al punt que molts dels que es salvaren, emigraren a l’imperi rus on, poc després, es viuria un altre fet de gran transcendència, la Revolució Russa (1917). El nou govern bolxevic no volia que les noves repúbliques integrades a la Unió Soviètica fossin “ètnicament homogènies” per la qual cosa va fonamentar que el Nagorno-Karabaj, de majoria cristiana armènia, s’integrés dins de la república de l’Azerbaidjan, de tradició turca i musulmana xiïta. A finals del 80, arran de la crisi econòmica soviètica, començaren a produir-se manifestacions multitudinàries a les repúbliques del Caucas Sud (que arribaren a provocar més d’una intervenció de l’Exèrcit Roig); també el Nagorno-Karabaj començà a reivindicar la seva integració a la República Armènia, iniciant-se el 1988 els primers xocs entre milícies armènies i àzeris.\nLa desintegració de l’URSS (1991) suposa la fi del darrer obstacle cap a la violència generalitzada i la guerra (1992-1994); Armènia, temorosa de Turquia, conserva l’aliança de Rússia, mentre que l’Azerbaidjan, amb forts vincles culturals amb l’Estat turc, busca amics fora de l’antiga URSS. Gràcies al control de jaciments petrolífers, les autoritats àzeris tenen un avantatge inicial sobre Armènia, a la qual tracten d’estrangular econòmicament a més d’intentar dominar la rebel·lió armènia del Nagorno-Karabaj. El conflicte, delimitat principalment a aquest territori rebel, costa als dos països uns 30.000 morts i acaba el 1994 amb un alto el foc pel qual, Nagorno-Karabaj, queda com una república autònoma independent, aliada d’Armènia i en una fràgil situació internacional.\nEl conflicte quedà congelat, tot i les freqüents violacions de l’alto el foc, alimentats els dos bàndols per les diferents potències regionals. Armènia, per la seva part, ha utilitzat el genocidi de 1915 per a fer pressió política sobre Turquia mentre buscava complicitats amb l’Iran i sobretot amb Rússia, que té bases militars al seu territori, el qual utilitza també per a subministrar armes als rebels kurds. L’Azerbaidjan per la seva banda, gràcies als ingressos petrolífers ha pogut rearmar-se molt més ràpid que el seu veí, conservar l’aliança amb Turquia i s’ha guanyat Israel, al qual serveix com a territori des del qual neutralitzar l’Iran. Si bé els discursos cada cop més agressius del president àzeri Aliyev no feien presagiar un futur tranquil pel Caucas Sud, ha estat precisament l’abatiment de l’avió rus a Síria el passat novembre el que pot haver precipitat l’opció militar amb el suport turc.\nDe totes maneres, no s’entendria la bel·ligerància d’Aliyev si no tenim present la política interna del país. Arran de la caiguda mundial dels preus del petroli, l’Azerbaidjan (igual que Rússia, Iran o Veneçuela) ha vist com la seva economia depenent queia en picat, produint-se importants conflictes socials al país de manera que, la recuperació armada del Nagorno-Karabaj pot servir al president Aliyev per a recuperar el seu prestigi. El fet que en una reunió entre aquest i John Kerry el passat 30 de març, el nord-americà aconsellés una solució definitiva a la qüestió del Nagorno-Karabaj, pot haver donat a Aliyev la impressió que tindrà el suport dels EUA en cas d’intervenció russa. També, i com a punt anecdòtic, podríem dir que l’actual situació crítica del DAESH a l’Iraq pot haver motivat molts mercenaris que hi lluitaven per a buscar un nou front de guerra menys compromès.\nA diferència de Síria o l’Iraq, els països implicats en el conflicte del Nagorno-Karabaj no estan tan estretament alineats en grans coalicions polítiques, per la qual cosa el final de la guerra no depèn tant del que es pugui decidir en un despatx de Washington o Moscou. L’Azerbaidjan, aliat dels turcs i l’únic amic dels EUA al Caucas Sud, en el passat ha donat suport al govern rus en les campanyes d’aquest a Txetxènia; Armènia, internacionalment aïllada a causa de la seva dependència de Rússia, porta anys fent grans esforços per a buscar amics dins la Unió Europea. Si bé militarment els àzeris tenen més opcions de guanyar, la solució al conflicte serà novament en una taula de negociació amb moltes faccions implicades.


El sector turístic europeu atorga vuit premis a càmpings gironins - Diari de Girona\nalbert soler girona 13.01.2017 | 10:01\nEls càmpings gironins han rebut gairebé la meitat dels premis concedits a establiments de l'Estat espanyol pel sector turístic d'Europa, durant la Fira Vakantiebeurs que se celebra aquestes dies a Utrecht. El Club d'Automobilistes ANWB (una influent associació holandesa, amb 4,3 milions de socis) va lliurar la nit de dimecres a vint càmpings de l'Estat espanyol el TopCamping, el guardó de màxima categoria que reconeix la qualitat dels establiments. D'aquests, vuit van correspondre a càmpings de les comarques gironines.\nAquests prestigiosos guardons, que es basen en l'opinió dels inspectors i dels clients dels països d'origen, són un dels premis més importants d'Europa i suposen la qualificació de cinc estrelles ( la màxima puntuació) als càmpings que compten amb les millors instal·lacions, oferta complementària i serveis. El TopCamping substitueix els Best Camping que s'havia concedit fins ara.\nEl llistat de premiats\nEls vuit càmpings gironins premiats a Utrecht, i que se situen entre els millors d'Europa, són: Les Medes, de l'Estartit; La Ballena Alegre, l'Àmfora, Las Dunas i Aquarius, de Sant Pere Pescador; el Delfín Verde, de Torroella de Montgrí; Laguna, de Castelló d'Empúries; i Mas Sant Josep, de Santa Cristina d'Aro. En total, aquests guardons han premiat 177 càmpings europeus.\nSegons la patronal gironina dels càmpings, les distincions rebudes a Utrecht «reafirmen un cop més que els càmpings de les comarques gironines són un referent pel que fa a destinació turística d'alta qualitat».\nLa majoria dels clients dels càmpings gironins són estrangers, sobretot holandesos i alemanys, d'on provenen aquests premis. El reconeixement queda reflectit en la guia de viatges que edita la ANWB que és un referent important per als campistes holandesos.\nA Utrecht, també van ser nominats a rebre el premi de Camping de l'Any que atorga l'ANWB: La Ballena Alegre, de Sant Pere Pescador, dins la categoria de «Càmping amb la millor oferta d'allotjaments» i Las Dunas,de la mateixa població, dins la categoria de «Millor càmping per a famílies amb nens fins a 12 anys».\nAvui es durà a terme una gala a Stuttgart on els càmpings gironins rebran també importants guardons atorgats, en aquest cas, per l'associació d'automobilistes ADAC, que amb més de 19 milions de socis és la més important d'Alemanya.


Haruki Murakami centra el seu discurs en dir "no" a l'energia nuclear\nL'escriptor japonès ofereix els 80.000 euros del Premi Internacional Catalunya a les víctimes del terratrèmol del Japó\n4 min. Barcelona 09/06/2011 21:31\n260x366 L'escriptor japonès durant l'acte de lliurament del Premi Internacional Catalunya 2011 / Jordi Bedmar L'escriptor japonès durant l'acte de lliurament del Premi Internacional Catalunya 2011 / Jordi Bedmar\nHaruki Murakami ha rebut aquest dijous el Premi Internacional Catalunya i com, ja va avançar dimecres en la conferència de premsa, l'escriptor japonès ha comunicat que destinarà els 80.000 euros del premi a les víctimes del terratrèmol i de l'accident nuclear del Japó.\nMurakami ha començat el seu discurs amb un gest de complicitat amb les paraules "Bona nit, Barcelona, com diria Lady Gaga", però ha continuat en un to sever amb un discurs demolidor contra l'energia nuclear. L'autor ha recordat que el terratrèmol va acabar amb "la base de la vida de moltes persones: la família, els amics, les cases, les pertinences" i segurament també amb les ganes de viure d'alguns supervivents, però "ser japonès comporta viure amb desastres naturals com tifons, activitat volcànica i els terratrèmols".\nEn un moment del discurs, Murakami ha exhibit un cert determinisme quan ha reproduït algunes prediccions científiques que auguren "un terratrèmol de gran magnitud per als pròxims 20 anys a la regió de Tòquio, que podria ser demà". Un determinisme que conviu amb la creença que "no hi ha cap estat que duri per sempre", que "tot el que existeix s'acaba extingint, doncs no hi ha res immutable". No obstant això, no ha volgut ser del tot pessimista quan ha apuntat que "els japonesos acceptem els desastres de la naturalesa com a inevitables, però sempre tornem a aixecar-nos; i això pot haver influït en la nostra sensibilitat estètica".\nL'escriptor de Tòquio Blues ha abandonat aquest to conformista quan ha parlat de l'accident a la central nuclear de Fukushima. "Aquesta desgràcia ha passat perquè les persones que van construir la central no van tenir en compte que hi podia haver un tsunami d'aquella magnitud i perquè la companyia va estar molts anys sense prendre seriosament aquesta possibilitat; i el que ha passat afecta profundament a la nostra ètica i el nostre model", ha condemnat l'autor.\nDesprés dels bombardejos d'Hiroshima i Nagasaki el 1945, Japó ha patit ara, ha recordat el premiat, la "segona desgràcia nuclear en la seva història", però aquesta vegada és diferent: "ens ho hem buscat nosaltres mateixos".\nMurakami també s'ha preguntat "on va quedar el moviment antinuclear que hi va haver després de la Segona Guerra Mundial" i ha rematat en un to crític: "les companyies elèctriques asseguraven en la seva publicitat que era l'energia més eficient, és a dir, la més rendible, i quan ens vam adonar Japó era el tercer país en nuclears i el 30% de l'energia provenia de les centrals nuclears".\nAls contraris a l'energia nuclear, ha comentat, se'ls deia "somiadors poc realistes" i així és com es troben ara: "Els reactors nuclears han obert les portes de l'infern". "Els japonesos hauríem d'haver renegat de l'energia nuclear i no hauríem d'haver-nos deixat guiar pel criteri fàcil de l'eficiència –ha dit l'escriptor–. Hem de gravar de nou en els nostres cors el missatge del monument de la Pau d'Hiroshima 'Descanseu en pau, doncs l'error mai es repetirà'".\nEl creador d'obres com El meu amor Sputnik, After dark i Despietat país de les meravelles i la Fi del Món ha acabat el seu discurs amb un recordatori per a les víctimes del terratrèmol de Llorca.\nEn el mateix acte, el president de la Generalitat Artur Mas ha agraït el discurs a Murakami i ha recordat que "Catalunya, sense haver patit fenòmens estrictament naturals, també ha tingut els seus particulars terratrèmols i tsunamis en la seva història". D'altra banda, Mas ha destacat el paper dels escriptors, "capaços de transformar realitats en somnis perdurables" per afrontar moments durs com el terratrèmol japonès o la crisi econòmica. Precisament, part de la cerimònia ha transcorregut amb el soroll de fons de la manifestació dels treballadors d'Alstom que hi havia a la plaça de Sant Jaume a la mateixa hora.


Bartomeu no es planteja dimitir com a president «per responsabilitat» - Empordà\nBartomeu no es planteja dimitir com a president «per responsabilitat»\n?El president del Barça encara el seu últim curs amb la idea de deixar-ho tot «preparat i encaminat» ?L'entitat no es planteja acomiadar Setién\nEl president Josep Maria Bartomeu visitant un entrenament del primer equip. fcb/miquel ruiz\nEl president del FC Barcelona, Josep Maria Bartomeu, va admetre que no abandona el seu càrrec «per responsabilitat» i afronta el seu últim curs al capdavant del club amb la idea de deixar-ho tot «ben preparat i encaminat», després d'una temporada atípica per la covid-19 que ha suposat un retard en el projecte Espai Barça, de remodelació del Camp Nou.\nEn una entrevista que va publicar ahir el diari Sport, Bartomeu comentava que la crisi del coronavirus afecta «sobretot» els grans equips i recorda que en el cas del Barça és «el club del món que més ingressa, per tant, el més afectat».\n«Anem amb retard. No és que sigui el llegat d'una junta o d'un president, és un projecte de club. Vull que el projecte s'iniciï com més aviat millor: a l'abril estava previst un referèndum. Si el vot hagués estat favorable, ara el camp estaria ple de grues perquè es començava al maig a treballar. No va poder ser. Aquest estiu l'hem perdut. La intenció, però també la necessitat, és que les grues comencin a treballar el proper estiu».\nlautaro i neymar\nEn clau esportiva, Bartomeu va admetre que el fitxatge del davanter Lautaro Martínez s'«ha aturat» de mutu acord amb l'Inter i va comentar que la possibilitat de fitxar Neymar «és inviable».\nEls fitxatges multimilionaris s'han acabat, «tret que es facin intercanvis de jugadors». Al respecte, va comentar l'arribada de Miralem Pjanic, una contractació que el Barça perseguia des de fa temps: «Es consolidarà fàcilment com un jugador important».\nEl dirigent va recordar que Quique Setién té contracte per aquesta temporada i la següent i que «en cap moment» s'ha pensat en destituir-lo ni, per tant, hi havia candidats per al lloc.


QUÈ FEM A MITHRA?: d’octubre 2015\nNOVA EDICIÓ DEL APROPA'T A LA INFORMÀTICA A SANT BOI DE LLOBREGAT\nSi voleu aprendre el més bàsic de la informàtica, aquests són els vostres cursos.\nAquest trimestre estan previstos tres cursos a partir del novembre: Llança’t (introducció a la informàtica), Connecta’t (interaccions i presència a les xarxes socials) i Multimèdia (imatge, so i video digital).\nCal inscripció prèvia (a partir de mitjans d’octubre). Preu per curs: 22 €\nHorari: Dilluns i dimecres de novembre de 17 a 20 h a la Biblioteca Jordi Rubió i Balaguer\nEncara hi ha places pels tallers de creació digital per jovea a La Factoria Jove de Sant Boi de Llobregat\n- Edició i publicació de vídeos (Windows Movie Maker, Youtube, Vimeo...)\nCreació de vídeos i pujada al núvol\n- Creació de blogs (blogger, wordpress)\nCreació i manteniment de webs fent servir aquestes conegudes eines on line\n- Xarxes socials (facebook, twitter, instagram, pinterets, linkedin...), Cberreputació i màrqueting digital\nFuncionament de les eines i millora de la productivitat personal i professional a través de les xarxes socials.\n- APPS i productivitat personal\nTreu tot el profit al teu smartphone amb es últimes tendències per sectors del món de les APPS\nDifondre els vostres continguts als smartphones és molt senzill.\nAquest és el codi qr de la bugaderia Blanc i Verd de Sta.Coloma de Cervelló. Enllaça amb la seva fan page de facebook i l'han posat a tot el material gràfic del que disposen (targetes, cartells, díptics...).\nSi necessiteu difondre un enllaç amb aquesta tecnologia us ajudem a crear-ne un de forma senzilla i gratuïta.\nContacteu a colomac@xarxa-omnia.org i us atendrem amb molt de gust\nOBERTES INSCRIPCIONS PER "APROPA'T A LA INFORMÀTICA" D'AQUEST TRIMESTRE\nNova programació d'informàtica d'usuari a Sant Boi de LLobregat.\nEn aquest cas una versió reduïda composta de 3 móduls: Llança't, Connecta't i Multimédia orientada a veure una panoràmica general del que ens poden oferir les TIC.\nEls tallers es fan a la biblioteca Rubió i Balaguer de St.Boi els dilluns i dimecres de 17 a 20 h i costen 22€ per cada módul de 9 hores.\nPublicado por mithra en 8:43 Cap comentari:\nEL DIA 21 ORGANITZEM UNA RODA D'HOMES CONTRA LA VIOLÈNCIA MASCLISTA\nMITHRA organitza la 1a Roda d'Homes a Sta.Coloma de Cervelló\nPublicado por mithra en 22:05 Cap comentari:\nPublicado por mithra en 10:32 Cap comentari:


Motxilles i maletes Motxilles Unisex preus a Trekkinn, comprar, ofertes\nMotxilles - Gènere: Unisex ()\nBlack Diamond Mandate 28L\nTernua Jagger 22L\n$ 174.29 $144.99\n$ 87.3 $52.99\n$ 135.84 $112.99\n$ 87.54 $63.49\n$ 34.16 $26.49\n$ 87.2 $70.49\n$ 222.4 $184.99\n$ 116.2 $96.99\n$ 222.1 $178.99\n$ 173.86 $145.99\n$ 125.82 $106.49\n$ 155.07 $128.99\n$ 241.63 $200.99\n$ 77.83 $63.49\n$ 145.24 $118.49\nThe North Face Waterproof Roll Top\n$ 48.42 $35.99\n$ 25.03 $18.99\n$ 68.13 $52.49\n$ 34.15 $28.49\nColumbia Mazama 25L\n$ 48.74 $39.99\nA trekkinn, la teva botiga online de muntanya, sabem com d’important és per tu comprar el millor material. És per això que només et venem els millors productes de Motxilles de les principals marques de muntanya i al millor preu online. A més a més, et garantim la major seguretat al realitzar la compra online, i t’entreguem ràpidament els productes que més necessites sense que t’hagis de desplaçar. Fes la compra des de qualsevol dispositiu i t’ho portem directament a casa! A trekkinn, la teva botiga de muntanya online, disposem de la millor selecció de Motxilles d’oferta. Descobreix totes les promocions que tenim preparades per tu de marques exclusives com Osprey, Haglöfs, VAUDE, Black diamond, Tatonka, Ferrino, Mountain hardwear, Millet, Trespass, CMP, Columbia, Trangoworld, Regatta, Thule, Ternua, Salewa, adidas, Joluvi, Montane, Lafuma, Mammut, Berghaus, Columbus, The north face, Lowepro, Marmot, Easycamp, Littlelife, Craghoppers, Arc’teryx, Izas, Sea to summit, Camelbak, Tsl outdoor, Dakine, Dynafit, Grivel, Jack wolfskin, Kilpi, La sportiva, Vertical, Deuter, Nitro, Ultimate direction, Lifeventure, Odlo, Petzl, Helly hansen, Nathan, Beal, Boreal, Climbing technology, Laken, Ras, Singing rock, Inov8, Instinct trail, Lange, Ortlieb, Völkl.... Així com també els models més venuts de Motxilles. A trekkinn hi trobaràs la combinació perfecte entre qualitat i preu, i sens dubte és la millor opció per realitzar les teves compres de material de muntanya per internet. El nostre equip d’especialistes de muntanya t’ajudarà a escollir el model de Motxilles que més s’ajusta a les teves necessitats diàries i alhora s’adapta al teu pressupost. Consulta les categories de Motxilles i maletes o utilitza el buscador per trobar els productes de Motxilles que vols comprar i aprofita tots els avantatges que t’ofereix la botiga online de muntanya. Tenim el catàleg més ampli de Motxilles perquè tinguis milers d’opcions per regalar en les dates més especials: Nadal, aniversaris, el dia de la mare o del pare, rebaixes, Black Friday o el dia que tu vulguis. Si busques una web on poder fer totes les teves compres online de manera ràpida i segura, trekkinn és la millor opció per estalviar temps i diners.Trobaràs la millor selecció de Motxilles del mercat a la teva botiga de muntanya.


Marcel Mauri de los Ríos: “El govern espanyol haurà de decidir més aviat que tard si es vol assemblar a Cameron o a Erdogan” - Òmnium Cultural\nMarcel Mauri de los Ríos: “El govern espanyol haurà de decidir més aviat que tard si es vol assemblar a Cameron o a Erdogan”\nSant Feliu de Llobregat, 9 de setembre de 2018 – El vicepresident d’Òmnium Cultural, Marcel Mauri de los Ríos, ha assegurat: “No tinc cap esperança amb aquest govern espanyol. Les crides de diàleg només tenen com a resposta enviar més policia al carrer. El govern espanyol haurà de decidir més aviat que tard si es vol assemblar a Cameron o a Erdogan”. Mauri de los Ríos ha aventurat un “curs polític marcat pel judici de la vergonya contra la democràcia i els drets. La sentència ja està escrita, però amb la mobilització hem d’aconseguir que la sentència els pesi molt”.\nMauri de los Ríos ha fet aquestes reflexions en el marc del debat ‘Es vulneren els nostres drets civils?’ celebrat aquest diumenge a la plaça de la Vila de Sant Feliu de Llobregat. Al debat, en el marc de la campanya ‘Demà pots ser tu’, també hi ha participat David Fernàndez, periodista i activista; Montse Tarrés, portaveu de la família de l’Adrià Carrasco; David Companyon, cooperativista i activista i Anaïs Franquesa, advocada d’Irídia.\nTots els ponents han coincidit en els efectes negatius de la llei mordassa. “El govern Sánchez, que avui fa 100 dies que està al govern, no dóna cap mostra que vulgui derogar la llei mordassa, com sí que s’havia compromès en l’oposició”. Anaïs Franquesa ha explicat que “la repressió de l’estat no ve d’ara” i ha recordat que sense els canvis al codi penal Valtonyc o l’Adrià Carrasco no estarien acusats. Precisament, el moment més emotiu de l’acte ha estat la intervenció de Montse Tarrés que ha assegurat: “El Demà Pots Ser tu és un lema molt clar: jo ara em veig aquí asseguda i hi podria estar qualsevol altra persona”. La representant de la família de l’Adri, que ha recordat que avui el jove exiliat fa 26 anys, ha explicat: “L’Adri és un noi normal. Un jove dinàmic, alegre i convençut que el món pot ser molt millor. No és així com volem que siguin els joves? L’Adri a la tardor no va fer res més del que vam fer tots nosaltres i ho va fer pacíficament”.\nTambé s’ha coincidit en la necessitat de seguir amb la mobilització: “El que volen amb la repressió és veure’ns derrotats, que agafem por i ens quedem a casa. Hem de sortir al carrer. Aquest Onze de Setembre, al carrer! La mobilització és la nostra eina!”, ha exclamat David Companyon. I Mauri també ha assegurat: “Davant les situacions de repressió és important l’organització col·lectiva. Ho fem avui i ho farem dimarts. Els drets només es defense exercint-los”.\nCuixart: “Com més oprimits ens volen més lliures ens sentim!”\nEl president d’Òmnium Cultural, Jordi Cuixart, empresonat sense judici des del 16 d’octubre, ha assegurat: “Avui, en aquest estat que ens envia a l’exili, que ens empresona, que ens reprimeix i que ens censura, transformem la por en esperança. Al costat de la cultura i l’educació. Com més oprimits ens volen més lliures ens sentim!”. En una carta escrita des de la presó de Lledoners i llegida per Marcel Mauri de los Ríos, Cuixart ha agraït als assistents “per seguir dempeus, denunciant que tots podem ser víctimes de la repressió. Avui són artistes, periodistes, activistes socials i polítics, però “demà pots ser tu”. I serem al costat de la justícia i la llibertat” i ha sentenciat: ”Ens volen callats i reprimits perquè estan plens de por, però hem decidit no callar”.\nDesprés de l’acte, s’ha pogut visitar l’exposició ‘Presos políticos en la España contemporánea’, de Santiago Sierra a la Sala Ibèria de Sant Feliu, on ha estat exposada tota la setmana.\n« Una 16a Marxa dels Vigatans reduïda a causa de la pluja\nCrònica del Sopar Groc de Sant Feliu de Codines »


SE’N DIU EXILI\nLa matinada del 4 de febrer de 1939 el president Companys camina cap al coll de Lli amb el lehendakari Agirre. Els dos mandataris han quedat uns centenars de metres abans de la frontera amb el president...\n“Puc fer pagaments per internet, que és més delicat. Puc lligar per internet, que és més personal. Puc treballar per internet, que és més difícil. Però no puc votar per internet, que és més...\nEL MÓN NO S’ACABA\nTots hem quedat glaçats aquesta setmana no només pels efectes de la meteorologia sinó també per la contemplació astorada de l’assalt del trumpisme al santuari de la democràcia americana. L’episodi...\nL’ILLA FA EL SALT\nLa traca política final de l’any que deixem enrere és l’anunci del PSOE, ai, perdó, del PSC, que Salvador Illa serà el seu aspirant a la presidència de la Generalitat en les eleccions del 14 de...\nANY PER OBLIDAR, ANY PER RECORDAR\nTots som capaços de rememorar diferents episodis de les vides respectives. Una quantitat d’experiències variable en funció de l’agudesa de la memòria de cadascú, de les ganes o de la necessitat...\nPàgina 6 de 20


Ràdio Balaguer - La Colla Gegantera i Grallera de Balaguer ha estat l'impulsora de la presentació aquest proper diumenge 23 d'abril, del CATÀLEG DE GEGANTS CENTENARIS DE CATALUNYA.\nLa Colla Gegantera i Grallera de Balaguer ha estat l'impulsora de la presentació aquest proper diumenge 23 d'abril, del CATÀLEG DE GEGANTS CENTENARIS DE CATALUNYA.\nEl Catàleg, editat pel Departament de Cultura de la Generalitat, és una obra llargament esperada que ve a ocupar un espai en els estudis d’imatgeria de cultura popular a Catalunya. Els gegants, i per extensió d’altres elements de la imatgeria popular com caps grossos, bestiari, etc, són els elements més representatius i emblemàtics de la Festa. Així doncs estudiar els Gegants és alhora estudiar la Festa. L’evolució de la imatgeria popular és doncs també l’evolució de la Festa. El Catàleg és una obra col·lectiva, una obra duta a terme per un equip d’estudiosos coordinats per en Lluís Ardèvol, que serà precisament, l’encarregat de fer la presentació aquest diumenge a Balaguer. Els components de l’equip que ha fet possible aquest treball són: Carles Freixes, Jan Grau, Oriol Ibàñez, Jordi Miralles, Gerard Picó, Gerard Pouget, Joan Pozo i Albert Rumbo.\nMetodològicament s’han catalogat tots els gegants que tenien cent o més de cent anys; adjuntant-hi tota la informació de que es disposava. I alhora s’ha estructurat l’exposició agrupant els municipis on pertanyen els gegants per comarques.\nD’aquesta manera es fa compliment d’una de les lleis de tot catàleg, la de facilitar l’accés a les dades i informacions que conté el catàleg.\nLa presentació del Catàleg, activitat inclosa dins la Setmana Cultural Sant Jordi Enamora 2017 a Balaguer, tindrà lloc aquest proper diumenge 23 d’abril a les 12 del migdia a la Sala d’Actes de l’Ajuntament de Balaguer amb la pesència de l’alcalde de Balaguer, Jordi Ignasi Vidal. Després de la presentació, tindrà lloc a la plaça del Mercadal, aproximadament a 3/4 d’1 del migdia, una ballada de gegants.